***Curimus*** er en slekt av biller som hører til familien pillebiller (Byrrhidae). De kjennes særlig på at de hvis de blir skremt, trekker bein og antenner inn i furer på undersiden, slik at hele kroppen blir glatt og jevn, pille-lignende. Et annet særtrekk er at både larver og voksne biller lever av mose, noe som er ganske uvanlig mellom "høyere" insekter.

Utseende
--------

Byrrhidae er små til middelsstore (1–10 mm), ovale biller, kroppen er nokså sterkt hvelvet. På farge er de gjerne grå/brun/svarte, ofte med metallglans. Mange har oversiden dekket av fine, lyse skjell eller fløyelsaktig bestøvning. **Hodet** er lite, nedbøyd og vanligvis ikke synlig ovenfra. Det kan felles inn i en grop i forbrystet. Fasettøynene er temmelig små og ovale. Antennene er nokså korte, 11-leddete, svakt kølleformede. **Brystskjoldet** (pronotum) er bredere enn langt, nokså hvelvet, med tydelig avsatte sidekanter. **Dekkvingene** er nokså korte og brede, hvelvede, med eller uten punktstriper. **Beina** er korte, føttene kan felles inn i en fure på leggen og hele beina kan felles inn i furer på undersiden, slik at kroppsformen blir helt glatt. **Larvene** er C-formede, halvmåneformede eller sylindriske. Artene i denne slekten kjennes på at oversiden er kledt med nokså lange, oppstående, hårlignende skjell.

Levevis
-------

Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.

Utbredelse
----------

Slekten er utbredt i Europa, den nordlige delen av Asia og Nord-Amerika, også på New Zealand.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien pillebiller, Byrrhoidea
			* Familien pillebiller, Byrrhidae
				+ Underfamilien hårpillebiller, Byrrhinae
					- Stammen Byrrhini
						* Slekten ***Curimus*** Erichson, 1846
							+ *Curimus abbreviatus* Sahlberg, 1903
							+ *Curimus brenskei* Reitter, 1884
							+ *Curimus decorus* (Steffahny, 1842)
							+ *Curimus erichsoni* Reitter, 1881
							+ *Curimus insignis* (Steffahny, 1842)
							+ *Curimus interstitialis* Reitter, 1881
							+ *Curimus lariensis* (A.Villa & G.B.Villa, 1833)
							+ *Curimus maglicensis* Obenberger, 1917
							+ *Curimus montenegrinus* Reitter, 1881
							+ *Curimus petraeus* Gredler, 1863
							+ *Curimus rudis* Fairmaire, 1876
							+ *Curimus terminatus* Reitter, 1884
							+ *Curimus vestitus* Broun, 1904

Referanser
----------

1. 1 2  «Artsdatabankens artsopplysninger». Artsdatabanken. 29. august 2020. Besøkt 29. august 2020.

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. 344 sider. ISBN 8712166936
* Silfverberg, H. 1992. *Enumeratio Coleopterorum Fennoscandiae, Daniae et Baltiae*. (Liste over Nordens biller). Helsinki.

Eksterne lenker
---------------

* (en) *Curimus* i Encyclopedia of Life Rediger på Wikidata

* (en) *Curimus* i Global Biodiversity Information Facility Rediger på Wikidata

* (en) *Curimus* hos NCBI Rediger på Wikidata

* (en) *Kategori:Curimus* – bilder, video eller lyd på Wikimedia Commons Rediger på Wikidata

* *Curimus* – detaljert informasjon på Wikispecies Rediger på Wikidata